CELEX: C2005/115/01
Language: el
Date: 2005-05-14 00:00:00
Title: Απόφαση του Δικαστηρίου (τρίτο τμήμα), της 3ης Μαρτίου 2005, στην υπόθεση C-428/02 (αίτηση εκδόσεως προδικαστικής αποφάσεως του Vestre Landsret): Fonden Marselisborg Lystbådehavn κατά Skatteministeriet, και Skatteministeriet κατά Fonden Marselisborg Lystbådehavn (Έκτη οδηγία ΦΠΑ — Άρθρο 13, Β, στοιχείο β' — Απαλλαγές — Μίσθωση ακινήτων — Μισθώσεις χώρων για τη στάθμευση αυτοκινήτων — Θέσεις ελλιμενισμού σκαφών — Εναπόθεση σκαφών στη στεριά)

14.5.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 115/1
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (τρίτο τμήμα)
   της 3ης Μαρτίου 2005
   στην υπόθεση C-428/02 (αίτηση εκδόσεως προδικαστικής αποφάσεως του Vestre Landsret): Fonden Marselisborg Lystbådehavn κατά Skatteministeriet, και Skatteministeriet κατά Fonden Marselisborg Lystbådehavn (1)
   
   (Έκτη οδηγία ΦΠΑ - Άρθρο 13, Β, στοιχείο β' - Απαλλαγές - Μίσθωση ακινήτων - Μισθώσεις χώρων για τη στάθμευση αυτοκινήτων - Θέσεις ελλιμενισμού σκαφών - Εναπόθεση σκαφών στη στεριά)
   (2005/C 115/01)
   Γλώσσα διαδικασίας: η δανική
   Στην υπόθεση C-428/02, με αντικείμενο αίτηση εκδόσεως προδικαστικής αποφάσεως δυνάμει του άρθρου 234 ΕΚ, την οποία υπέβαλε το Vestre Landsret (Δανία), με απόφαση της 15ης Νοεμβρίου 2002, που περιήλθε στο Δικαστήριο στις 26 Νοεμβρίου 2002, στο πλαίσιο της δίκης Fonden Marselisborg Lystbådehavn κατά Skatteministeriet, και Skatteministeriet κατά Fonden Marselisborg Lystbådehavn, το Δικαστήριο (τρίτο τμήμα), συγκείμενο από τους A. Rosas, πρόεδρο τμήματος, A. Borg Barthet, J.-P. Puissochet, J. Malenovský και U. Lõhmus (εισηγητή), δικαστές, γενική εισαγγελέας: J. Kokott, γραμματέας: H. von Holstein, βοηθός γραμματέας, εξέδωσε στις 3 Μαρτίου 2005 απόφαση με το ακόλουθο διατακτικό:
   
               1
            
            
               Το άρθρο 13, Β, στοιχείο β', της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών. Κοινό σύστημα φόρου προστιθεμένης αξίας: ομοιόμορφη φορολογική βάση, όπως τροποποιήθηκε με την οδηγία 92/111/ΕΟΚ του Συμβουλίου, της 14ης Δεκεμβρίου 1992, πρέπει να ερμηνεύεται υπό την έννοια ότι ο όρος μίσθωση ακινήτων περιλαμβάνει τη μίσθωση θέσεων που προβλέπονται για το δέσιμο σκαφών στο νερό, καθώς και θέσεων για την εναπόθεση των εν λόγω σκαφών στη στεριά εντός του λιμενικού χώρου.
            
         
               2
            
            
               Το άρθρο 13, Β, στοιχείο β', σημείο 2, της έκτης οδηγίας 77/388, όπως τροποποιήθηκε με την οδηγία 92/111, πρέπει να ερμηνεύεται υπό την έννοια ότι ο όρος «køretøjer» («αυτοκίνητα») περιλαμβάνει τα σκάφη.
            
         
      (1)  ΕΕ C 55 της 8.3.2003.